పి.వి. రంగారావు

పాములపర్తి వెంకట రంగారావు, (1940 – ఆగస్టు 1, 2013) తెలంగాణ రాష్ట్రానికి చెందిన రాజకీయ నాయకుడు, రాష్ట్ర మాజీ మంత్రి. భారత మాజీ ప్రధాని, పి.వి. నరసింహారావు కుమారుడైన రంగారావు, భారత జాతీయ కాంగ్రెస్ పార్టీ తరపున ఎమ్మెల్యేగా, మంత్రిగా పనిచేశాడు.

 జననం - విద్యాభ్యాసం 
రంగారావు 1940లో భారతదేశ మాజీ ప్రధానమంత్రి పివి నరసింహారావు, సత్యమ్మ దంపతులకు హైదరాబాద్ రాష్ట్రం, కరీంనగర్ జిల్లాలోని వంగర గ్రామంలో జన్మించాడు.Ex-PM Narasimha Rao's son P V Ranga Rao is dead - The Times of India ఉస్మానియా విశ్వవిద్యాలయం నుండి బ్యాచిలర్, మాస్టర్ డిగ్రీలను పొందాడు. ఇతనికి ఇద్దరు తమ్ముళ్ళు (పి.వి. రాజేశ్వర్ రావు, పి.వి. ప్రభాకర్ రావు), ఐదుగురు సోదరీమణులు ఉన్నారు. ఇతను జీవితాంతం బ్రహ్మచారిగా ఉన్నాడు.

 రాజకీయ జీవితం 
రంగారావు రెండుసార్లు ఎమ్మెల్యేగా, శాసనమండలి సభ్యుడిగా ఉన్నాడు. మాజీ ముఖ్యమంత్రి కోట్ల విజయ భాస్కర్ రెడ్డి మంత్రివర్గంలో విద్యాశాఖ మంత్రిగా పనిచేశాడు.

1989లో జరిగిన ఆంధ్రప్రదేశ్ శాసనసభ ఎన్నికల్లో భారత జాతీయ కాంగ్రెస్ పార్టీ తరపున హన్మకొండ శాసనసభ నియోజకవర్గం నుండి పోటీచేసి తెలుగుదేశం పార్టీ అభ్యర్థి దాస్యం ప్రణయ్ భాస్కర్ పై గెలుపొందాడు. 1994, 1999లలో జరిగిన ఎన్నికల్లో ఓడిపోయాడు.

 మరణం 
ఇతను 2013, ఆగస్టు 1న మరణించాడు.

 మూలాలు 

వర్గం:1940 జననాలు
వర్గం:2013 మరణాలు
వర్గం:భారత జాతీయ కాంగ్రెస్ నాయకులు
వర్గం:కరీంనగర్ జిల్లా రాజకీయ నాయకులు
వర్గం:కరీంనగర్ జిల్లా వ్యక్తులు
వర్గం:ఆంధ్రప్రదేశ్ శాసన సభ్యులు (1989)